open-index/open-wikipedia-markdown huggingface dataset:
Museum Negeri Jambi

**Museum Negeri Provinsi Jambi** diresmikan pado tanggal 6 Juni 1988 oleh Menteri Pendidikan dan Kebudayaan yaitu Prof. Dr. Fuad Hasan. Palatakan batu partamo pambangunan Museum Negeri Jambi dilakuan oleh Gubernur Jambi Maschun Sofwan, S.H, pado 18 Februari 1981. Karano balakunyo UU No. 22 Tahun 1999 tantang Otonomi Daerah, mako namo Museum Negeri Provinsi Jambi baubah manjadi Museum Negeri Jambi, sasuai jo Paraturan Daerah nomor 15 tahun 2002. 

## Koleksi
Museum Negeri Jambi iko mampunyoi babagai macam koleksi sarupo geologi, biologi, filologi, etnografi, arkeologi, historis, keramik, seni rupa dan teknologi. 

## Fasilitas
Bangunan Museum Negeri Jambi ko dibangun jo corak arsitektur tradisional Jambi yaitu "Rumah Kajang Lako dan Rumah Larik". Sarana nan disadioan barupo: ruang pameran tetap, ruang pameran temporer, ruang auditorium, ruang perpustakaan, ruang laboratorium/konservasi dan toilet.

## Rujuakan
Museum Siwalima

**Museum Siwalima** talatak di kawasan Taman Makmur, Negeri Amahusu, Kecamatan Nusaniwe, Kota Ambon, Propinsi Maluku , Indonesia. Museum ko ditagakan pado tanggal 8 November 1973, tapi disahkan pado tanggal 26 Maret 1977. Dek karano tampek wisata iko, tampek paninggalan benda-benda basijarah, dan ditambah bangunan-nyo barado diateh bukik nan maadok Taluak Ambon jo karancakannyo nan ka mambuek kito ta parangah.

Kato *Siwalima* barasa dari duo kato. Manuruik carito, kaduo kato tasabuik diambiak dari sajarah. Karajaan-karajaan nan panah ado di Maluku. Kato *Siwa* nan bararti *sambilan* diambiak dari kato *Ulisiwa* nan marupokan kumpulan 9 karajaan di wilayah selatan Maluku jo kato *Lima* nan aratinyo *limo* diambiak dari kato *Patalima* nan marupokan kumpulan 5 karajaan di negeri utara Maluku.

## Rujuakan
Museum Pahlawan Nasional Dr. AK. Gani

**Museum Pahlawan Nasional Dr. A.K. Gani** adolah sabuah museum di Palembang, Sumatera Selatan nan dibuek untuak mangana jaso jo pangabdian Dr. A.K Gani kapado bangsa jo negara. Museum ko didirian dek kaluarga Dr. A.K. Gani malalui Yayasan H.J.R.A. Masturah A.K. Gani. Museum ko barisi barang-barang basajarah nan bakaitan jo kaidupan Dr. A.K Gani. 

## Koleksi
Koleksi nan ado di Museum Dr. A.K. Gani ko antaro lain adolah Bintang Jaso, Piagam, Surek-surek kaputusan, foto-foto pajuangan, pakakeh rumah tango, alaik-alaik kantua, buku-buku referensi pribadi, jo oto Jeep.

## Wakatu Kunjuang jo Biaya
Wakatu kunjuang museum ko adolah satiok hari Senin hinggo Sabtu pukua 09.00 hinggo 17.00 WIB, Hari Minggu tutuik. Untuak harago tiket masuak, indak ditantuan dek pihak museum, pangunjuang bias mambayia sacaro sukarela.

## Fasilitas
Barikuik adolah fasilitas-fasilitas nan disadionan dek museum ko:

* Ruang Ramer Tatap
* Ruang Parpustakaan
* Ruang Panyimpanan Koleksi
* Ruang Administrasi
* Ruang Audio Visual

## Alamaik
Museum ko baralamaik di: Jl. Mp. Mangkunegara No. 1 Sukamaju Sako, Palembang 30168, Provinsi Sumatra Selatan, (0711) 824046

## Rujuakan
Museum Rumah Adaik Baanjuang

**Museum Rumah Adaik Baanjuang** didirian pado maso panjajahan Balando nan banamo Mondelar pado tanggal 1 Juli 1935. Museum iko dikalola dek Dinas Pariwisata, Seni dan Budaya Kota Bukittinggi.

Pado mulonyo museum iko banamo Museum Baanjuang, kamudian manjadi Museum Bundo Kanduang dan akhirnyo dek Peraturan Daerah Kota Bukittinggi no. 5 tahun 2005 manjadi Museum Rumah Adaik Baanjuang.

## Koleksi
Koleksi Museum Rumah Adat Baanjuang tadiri ateh kalompok etnografi, numismatik dan biologi.

## Wakatu Kunjuang Museum
Sinayan - Akaik : pukua 07.30 - 17.30 

## Tiket Masuak Museum
Urang gadang jo anak - anak: Rp. 1.000,- 

## Fasilitas
Bantuak bangunan sarupo rumah tradisional yang punyo anjuang kiri jo kanan dengan leuh bangunan 2.798 m2

## Jarak Tampuah

* dari Palabuahan udaro Minangkabau ka museum 90 km
* dari Terminal Bus regional Bukittinggi ka museum 1 km
* dari Palabuhan Taluak Bayua ka museum 100 km

## Alamaik
Jalan Cindua Mato no 1, Pasa Ateh, Kompleks kabun binatang, Bukittinggi, Provinsi Sumatera Barat

Telp. 0752 - 21029

## Rujuakan
Urang Arab Indonesia

**Urang Arab Indonesia** () adolah panduduak Indonesia nan mampunyoi darah Arab jo Pribumi Indonesia. Pado mulonyo, urang ko umumnyo tingga di pakampuangan Arab nan taseba di babagai kota di Indonesia. Pado zaman panjajahan Balando inyo dianggap sabagai banso Timur Asiang basamo jo urang Tionghoa-Indonesia sarato urang India-Indonesia.

## Rujuakan
Museum Bengkulu

**Museum Bengkulu** adolah museum nan talatak di Bengkulu. Pandirian Museum Bengkulu dimulai sajak taun 1978, dan diresmikan pado tanggal 3 Mei 1980 sebagai museum nan talatak di balakang benteng Marlborough. Pado tanggal 3 Januari 1983 museum ko dipindahan ka Jalan Pembangunan no.8. 

Status museum ko ditingkek an manjadi museum negeri yang diresmikan pado tanggal 31 Maret 1988 dek Direktur Jenderal Kebudayaan, Drs. G.B.P.H.Poeger . Museum Bengkulu ko marupokan Unit Pelaksana Teknis Daerah (UPTD) Dinas Pendidikan Nasional Provinsi Bengkulu. Koleksi dari museum Bengkulu ko ado peninggalan benda-benda budaya dan alam dari sambilan suku bangsa utamo nan ado di Bengkulu. Koleksinyo sampai 5.837 buah nan tadiri dari banyak macam bidang. 

Museum ko ado waktu kunjungan nyo, dimuloi dari hari selasa sampai minggu dari jam 8 pagi sampai jam 1 siang, tapi di hari senin museum ko tutuik.Harago tiket masuak untuak nan ba rombongan labiah murah daripado surang-surang. Museum ko punyo banyak fasilitas jo sarana di dalamnyo. Lahan nyo sa laweh 9974m², bangunan nyo sa laweh 2550m². 

## Rujuakan
Museum Gedung Joang '45 Sumatera Barat

**Museum Gedung Joang '45 Sumatera Barat** adolah museum nan talatak di Kota Padang. 

Hasil musyawarah Nasional 45 ke VII di Ujung Pandang mamutuihan satiok gedung Dewan Harian Daerah/Dewan Harian Cabang angkatan 45 secaro batahap dijadian gedung joang di daerahnyo masiang-masiang. 

Pado maso Hindia Belanda gedung iko punyo saurang Jerman, jo sasudah kemerdekaan manjadi Kantua Inmindam III/17 Agustus. Pado tahun 1996/1997 gedung iko tacataik sabagai bangunan cagar budayo.

Meseum Gedung Joang "45 dikelola dek Dewan Harian Daerah "45 Provinsi Sumatera Barat jo Surat Keputusan Pendirian/Akte Notaris No. 001/SKEP-DHR 45/II/2000.

## Koleksi
Koleksi Museum Gedung Joang "45 barupo foto-foto dokumentasi parjuangan Sumatera Barat, padang, samurai, keris jo cetakan peluru.

## Waktu Kunjuang
Senin-Jumat pukul 08.00-14.00 WIB 

## Tiket Masuak Museum
Gratis

## Sarana
Gedung Joang '45 iko dibangun di ateh tanah salueh 47.90 m² jo lueh bangunan 428 m².

## Fasilitas

* Ruang Pameran Tetap
* Ruang Perpustakaan
* Ruang Administrasi
* Kafe
* Toilet

## Jarak Tampuah

* Dari Bandara Internasional Minangkabau ke Museum 28 km
* Dari Pelabuhan Teluk Bayur ke Museum 10 km
* Dari Terminal Bus Regional Bingkung ke Museum 14 km

## Alamaik
Jln. Samudera no. 8 

Kecamatan Padang Barat, Kota Padang, 

Provinsi Sumatera Barat. 

Telp. 0752-23356



## Rujuakan
Museum Negeri Sumatera Selatan "Balaputra Dewa"

**Museum Negeri Sumatera Selatan "Balaputra Dewa"** balokasi di Jalan Sriwijaya Nomor 288, km. 5,5, Palembang, Provinsi Sumatera Selatan, Indonesia. Diresmian pado tanggal 5 November 1984, namo museum ko diambiak dari namo salah saorang rajo Sriwijaya nan bakuaso pado abaik ka-9 Masehi. Pangambangan bantuak fisiak museum ko dikarajoan pado tahun anggaran 1997/1998.

Hinggo kini ko, Museum Negeri Sumatera Selatan "Balaputra Dewa" barado di bawah pambinaan Dinas Pendidikan Nasional Provinsi Sumatera Selatan.

## Koleksi
Museum ko mampunyoi sapuluah jenis koleksi, yaitu koleksi geologi, biologi, etnografi, arkeologi, historis, numismatik, fillogi, karamik, senirupo, jo teknologi modern.

## Wakatu Kunjungan Museum
Salasa s/d Jumaik: pukua 08.00-15.30 WIB

Sabtu jo Akaik: pukua 08.00-13.30 WIB

Senin/perai nasional: tutuik

## Tiket Masuak Museum
Dewasa: Rp1.500,00

Anak-anak: Rp500,00
## Fasilitas
Lueh tanah/lueh bangunan: 23.565 m2/3.926,4 m2.

Bangunan museum mamiliki sarano:

* Ruang Pameran Tetap
* Ruang Pameran Temporer
* Ruang Auditorium
* Ruang Papustakaan
* Ruang Laboratorium/Konservasi
* Ruang Panyimpanan Koleksi
* Ruang Bengke/Preparasi
* Ruang Administrasi
* Ruang Audiovisual
* Toilet

## Jarak Tampuah

* Dari Bandaro Sultan Mahmud Badarudin II ka Museum 8 km
* Dari Palabuhan Sungai Bom Baru ka Museum 6 km
* Dari Stasiun Kareta Api Kertapati ke Museum 12 km
* Tarminal Bus Karya Jaya ka Museum 10 km

## Rujuakan
Museum Goedang Ransoem

**Museum Goedang Ransoem** marupokan bakeh dapua basamo nan dibuek tahun 1918, pado maso panjajahan Balando. Dapua ko baisi duo buah gudang gadang jo tunggu panjarangan untuak batanak 3900 kg bareh satiok hari untuak nan karajo di tambang batubaro, pasien rumah sakik, jo kaluarga pakarajo tambang.

Pado jaman Japang sampai Agrasi Balando II, kagiatan batanak dalam jumlah gadang masih balansuang. Sajak taun 1950-an, sasudah parang, kagiatan batanak di dapua basamo ko alah manurun.

Pado patangahan taun 1997-an sampai taun 1980-an bangunan dapua basamo ko di dinoan jadi tampek baraja jo rumah pakarajo Tambang Batubara Ombilin. Sampai mulo taun 2005 bangunan ko masih dipakai untuak tampek tingga dek masyarakaik minang satampek.

Barulah Pado taun 2004-2005 komplek bangunan basajarah iko mulai disegehan dek Walikota Sawahlunto untuak dijadian museum nan diresmian Wakil Presiden Yusuf Kalla pado tanggal 17 Desember 2015.

Museum Goedang Ransoem diuruih samo Unit Pelaksana Teknis (UPT) Peninggalan Bersejarah nan dibina Kantua Pariwisata jo Kabudayaan Kota Sawahlunto, Provinsi Sumatera Barat.

## Koleksi
Museum ko baisi paragaik batanak, cando tunggu panjarangan, pariuak, lansang, dandang sabet, jo paragaik lain, cando sekop daun, arik lubang, replika pakaian, gambar-gambar lamo Sawahlunto, Songket jo karamik.

## Wakatu Kunjuang
Hari Salasa-Akad : Pukua 08.00-16.00 WIB

Hari Sinayan         : tutuik

## Tiket Masuak Museum
Urang Gadang     : Rp. 1.000,-

Anak Ketek       : Rp. 500,-

## Fasilitas
- Ruang Panunjuakan Tatap

- Ruang Administrasi

- Ruang Kaba

- Ruang Muko

- WC

## Jarak Tampuah
- Dari Bandara Internasional Minangkabau ka Museum 95 km

- Dari Palabuahan Taluak Bayua ka Museum 90 km

- Dari Pambarantian Bus Regional Padang ka museum 90 km

## Alamaik
Jalan Abdul Rahman Hakim

Kalurahan Air Dingin, Kacamatan Lembah Segar , Kabupaten/Kota Sawahlunto

Provinsi Sumatera Barat.

Telp. 0754-61985, Fax. 0754-61985

## Rujuakan
Museum Transmigrasi Lampung

**Museum Ketransmigrasian Lampung** di buek pado tahun 2004. panggagasnyo adolah Prof. Dr. Muhajir Utomo yang adolah katurunan dari rombongan transmigran  partamo yang dikirim Balando  ka Lampung tahun 1905. Museum Transmigrasi lampung baru bisa diresmikan  pado tahun 2010 yang langsung dikelola oleh UPTD dibawah Dinas Tenaga Kerja dan Transmigrasi yang talatak di  Jl. Jend. Ahmad Yani  Desa Bagelen Kecamatan Gendong Tataan Kabupaten Pesawaran Provinsi Lampung, lokasinyo ndak bara jauh kota Bandar Lampung hanyo bajarak 20 Kilometer dengan waktu tampuah 30 menit sajo dengan jalan darat.

Bangunan museum barupo bangunan yang rancak balantai duo dengan simbol Siger mangkilek dibagian atas barando dan dibagian luanyo bercat putiah kakuning-kuniang, dihiasi ornamen gajah Lampung dipadu ukiran khas Jawa dibagian pintu ka masuak.

## Sijarah

## Rujuakan
Big Ben

**Big Ben** adolah namo sabuah lonceng gadang di tangah manara jam nan talatak di sabalah utara Istana Westminster, London, Britania Raya.  Salah satu ikon London nan paling tasohor, tapek pado 31 Mei taun 1859 manjadi hari patamo jam antik ko baroparasi. Namun namo Big ben tasabuik acok di pake untuak manyabuik manara jam tu sacaro manyaluruh. Sacaro rasmi manara ko dibari namo **Elizabeth Tower**, batapatan jo pesta 60 taun Ratu Elizabeth II mamimpin Britania Raya jo Wilayah Persemakmuran. Sabalum baganti namo pado taun 2012 manjadi Elizabeth Tower awalnyo big ben ko banamo Santo Stefanus.

## Asal namo
Ado 2 mandapaik untuak asal namo big ben ko, sabagian kalangan manyabuik namo ko diambiak dari  Sir Benjamin Hall, Kapala Dinas Pekerjaan Umum London nan pado maso  jam tu dibuek. Kisah lain manyabuik namo Big Ben diambiak dari sosok patinju kalas berek tanamo maso tu Benjamin Caunt, karena sosoknyo nan tenggi gadang. 

## Struktur
Tapek sasudah istana Westminster mangalami kabakaran pada 22 Oktober 1834, jam raksasa ko manjadi bagian dari rencana pambangunan istana baru nan dilakuan jo pamarintah inggriah. Manara ko lalu dibangun dek Charles Barry.

Big Ben nan takenal ko ruponyo didesain oleh Edmund Beckett Denison, padahal inyo marupoan sorang pangacara sarato horologis amatir. Dalam manyalasean Big Ben inyo ditolongan jo George Airy nan maso tu juo baprofesi sabagai astronom.
Jam Raksasa ko dikarajoan dek Edward John Dent dan disalasaian pado taun 1854. Hinggo  taun 1859, pambangunannyo balum salasai sapanuhnyo.

## Rujuakan
Puan Maharani

**Puan Maharani Nakshatra Kusyala** (

lahia di Jakarta, 6 September 1973; umua 46 tahun

) adolah saurang politikus Indonesia nan manjabek sabagai Menteri Koordinator Bidang Pembangunan Manusia dan Kabudayaan Republik Indonesia pado Kabinet Karajo (2014–2019). Puan parnah manjabek sabagai Katua Fraksi PDI Perjuangan di DPR RI untuak tahun 2012 - 2014. Di DPR, Puan Maharani barado di Komisi VI nan maawasi BUMN, Padagangan, Koperasi dan Usaho Ketek Manangah, sarato anggota badan kelengkapan dewan BKSAP (Badan Kerjasama Antar Parlemen), dan juo sabagai Katua Fraksi PDI Pajuangan di DPR menggantian Tjahjo Kumolo nan alah manjabek salamo sambilan tahun .

Cucu dari Presiden patamo RI Soekarno dan anak dari Presiden ke-5 RI, Megawati Soekarnoputri dari panikahannyo jo Taufiq Kiemas iko alah mangenal dunia politik sajak usia sangaik mudo. Inyo marupoan Sarjana Ilmu Komunikasi luluihan Universitas Indonesia dan inyo manaruihkan tradisi politik dalam kaluarga Soekarno.

## Masa Kecil dan Remaja
Sampai maso sikolah dasar (SD), Puan Maharani manjalani kahidupan sicaro normal walaupun sabagai cucu dari sang Proklamator Bung Karno. Persinggungan patamo Puan Maharani jo politik adolah katiko duduak di bangku sikolah manangah patamo (SMP) katiko amanyo Megawati mulai aktif baliak dalam kancah papolitikan Indonesia. Di kala itu Megawati mulai acok bakaliliang Indonesia dan Puan Maharani ketek mulai manyaksikan bagaimana saurang politisi bakarajo.

## Dewasa
Maso kuliah Puan Maharani di Universitas Indonesia FISIP Jurusan Komunikasi balangsuang normal saparti mahasiswi lainnyo. Puan Maharani juo bakasampatan magang di majalah Forum Keadilan dan marasokan tantangan dunia jurnalistik saparti mancari nara sumber dan kasibukan di kantua manjalang naiak cetak.

Satalah itu Puan Maharani taruih mandampiangi, manyaksikan dan belaja dari amanyo, Megawati, katiko inyo malalui babagai peristiwa politik nan malahiakan PDI Pajuangan. Baitu juo katiko para aktivis dan pajuang reformasi bakumpua di rumah Kebagusan, Puan Maharani ado di situ mandanga babagai pambicaraan mereka tamasuak mambantu di dapua umum.

## Tajun ka Politik
Pado tahun 2006 Puan Maharani akhirnyo mulai sacaro aktif talibek dalam organisasi politik. Patamo manjadi anggota DPP KNPI Bidang Lua Negeri. Puan Maharani akhianyo mancalonkan diri sabagai anggota legislatif pado Pamilu 2009 dari Dapil Jawa Tengah V (Surakarta, Sukoharjo, Klaten, dan Boyolali). Puan Maharani akhianyo tapiliah jo suaro tabanyak kaduo di tingkek nasional yoitu 242.504 suaro..
Asia Timur

**Asia Timur**






**Asia Timur** adolah salah sabuah sub-wilayah Asia. Lawehnyo sakitar 6.640.000 km², atau 15 persen dari benua tasabuik.

Nagara-nagara barikuik talatak di Asia Timur:

Nagara-nagara di bawah kadang juo dianggap sabagai bagian dari Asia Timur tagantuang suduik pandang politik:

* Siso bagian Rusia (bisa Asia Timur maupun Asia Utara)
* Siso bagian RRC: Xinjiang, Qinghai, Tibet (bisa Asia Timur maupun Asia Tangah jo Asia Selatan untuak Tibet)
* Mongolia (bisa Asia Timur maupun Asia Tangah)
* Vietnam, Myanmar, Laos, Kamboja, Thailand (bisa Asia Timur maupun Asia Tenggara)
* Nagara-nagara Mikronesia (bisa dimasuakan ka Asia Timur)

Labiah dari 1,5 milyar jiwa, atau sakitar 40 persen sadoalah panduduak Asia jo saparampat panduduak dunia tingga di Asia Timur. Wilayah ko marupokan salah satu wilayah tapadek di dunia. Kapadatan panduduak Asia Timur, 230 per km², adolah limo kali rato-rato dunia.

Sijarah Asia Timur, dan juo babarapo bagian Asia Tenggara, banyak dipangaruahi dek Tiongkok. Misalnyo, sadoalah nagara-nagara Asia Timur manggunokan aksara Tionghoa pado babarapo wakatu dalam sijarahnyo. Daerah Tiongkok, Japang, Mongolia, jo Korea mampunyoi sistem tulisan nan bahubuangan, dan basamo disabuik CJK atau CJKV jo pangacualian Mikronesia, Rusia, sarato nagara-nagara Indocino. Kalumbuak Kuranji kalawi

## Rujuakan

## Caliak pulo

* Sijarah Asia Timur
Bahaso Korea

**Bahaso Korea** adolah bahaso nan paliang laweh digunokan di Korea, dan marupokan bahaso rasmi Korea Selatan jo Korea Utara. Bahaso ko ditutuakan sacaro laweh di Yanbian di Cino timur laut. Sacaro kasaluruahan, ado sakitar 78 juta panutua baso Korea  di sadoalah dunia tamasuak kalompok-kalompook di Uni Soviet, AS, Kanada jo Japang. Klasifikasi rasmi bahaso Korea masih alun disatujui sacaro universal, tapi dianggap dek banyak urang sabagai bahaso isolat. Sabagian mamasuakannyo ka dalam kalompok bahaso Altaik. Bahaso Korea banyak nan mirip jo bahaso Japang.  

Sistem panulisan bahaso Korea nan asali — disabuik Hangul — marupakan sistem nan silabik jo fonetik. Aksara-aksara Sino-Korea (Hanja) juo digunokan untuak manulih bahaso Korea. Walaupun kato-kato nan paliang umum digunokan marupokan Hangul, labiah dari 70% kosakato bahaso Korea tadiri ateh kato-kato nan dibantuak dari Hanja atau diambiak dari bahaso Mandarin.

Huruf iko ditanamokan dek Rajo Sejong pado abaik ka-15, tanamo sabagai *Hunmin Jeongeum*. Namun istilah Hangul baru tanamo pado pamuloan abaik ka-20. Salapeh Hangeul digunokan pun, Hanja masih tatap dipakai, sadang Hangeul dipakai dek urang-urang indak bapandidikan, padusi jo anak-anak.

Namun pado pakambangannyo, Hangeul makin banyak digunokan bahkan pado abaik ka-19 dan pamuloan abaik ka-20, panggunoan Hangeul jo Hanja saimbang. Namun kini, Hanja hanyo dijumpoi pado tulisan-tulisan akademik jo resmi, sadangkan hampia sado papan namo, jalan, patunjuak, bahkan tulisan-tulisan informal ditulih dalam Hangeul.

Bahaso Korea pado dasanyo mampunyoi dialek-dialek nan saliang batalian ciek samo lain. Satiok wilayah dapek mamahami dialek lainnyo, kacuali dialek Pulau Jeju nan dianggap payah dimangarati dari dialek-dialek provinsi lainnyo.

## Rujuakan
Rumpun bahaso Malayik

**Rumpun bahaso Malayik** marupokan sebuah cabang dari subkelompok Malayu-Polinesia dari kaluarga bahaso Austronesia. Anggota paliang utamo dari subkelompok ko adolah bahaso Malayu, nan marupokan bahaso nasional di Brunei jo Malaysia, sarato manjadi dasa dari bahaso Indonesia, nan marupokan bahaso nasional di Indonesia. Rumpun bahaso Malayik pun malingkupi bahaso-bahaso daerah nan dipatutuakan dek urang Malayu (mis. bahaso Malayu Kutai jo Malayu Jambi), pun bahaso-bahaso nan dipatutuakan dek baragam etnis lainnyo di Sumatera (mis. bahaso Minangkabau) jo Kalimantan (mis. bahaso Iban). Kandidat takuek sabagai wilayah asa bahaso-bahaso Malayik adolah bagian barat Kalimantan.

## Sijarah
Istilah "Malayik" partamo kali disampaikan dek  pado statistik leksikal klasifikasi rumpun bahaso Austronesia. Pandapaik Dyen tantang "karagu-raguan Malayu" mampunyoi cakupan nan labiah laweh daripado subkalompok Malayu dalam bantuaknyo nan kini batarimo, dan tamasuak pulo Aceh, Lampuang jo Madura .  mampasampik rantang bahaso Malayu, tapi tamasuak bahaso-bahaso non-Malayu Rejang jo Embaloh:

*Rejang
*Embaloh
*Salako
*Iban-Malayan
**Iban
**Malayan

Ruang lingkup kini dari subkalompok Malayu, nan batarimo sacaro universal dek ahli-ahli di lapangan, partamo kali diusuakan dek K. Adelaar (1992, 1993), basumber pado bukti fonologis, morfologis, jo leksikal.

## Bahaso-bahaso
Bahaso-bahaso Malayik ditutuakan di Kalimantan, Sumatera, Samananjuang Malaya, jo babarapo pulau di Lauik Cino Selatan jo Selat Malaka.

**Kalimantan**
*Bamayo, Banjar, Berau, Brunei, Bukit, Kendayan, Keninjal, Kota Bangun Kutai, Tenggarong Kutai, Ibanik (Iban, Remun, Mualang, Seberuang, Sebuyau)

**Samananjuang Malaya**
*Jakun, Bahaso Malayu Kedah, Bahaso Malayu Perak, Bahaso Malayu Pahang, Orang Kanaq, Bahaso Malayu Kelantan-Pattani, Temuan, Bahaso Malayu Terengganu

**Sumatera**
*Bahaso Malayu Tangah, Col, Haji, Bahaso Malayu Jambi, Kaur, Kerinci, Kubu, Lubu, Minangkabau, Musi, Pekal

**Lauik Cino Selatan/Selat Malaka**
*Bangka, Duano, Loncong, Orang Seletar, Urak Lawoi'

## Rujuakan
### Kutipan

### Bibliografi

*  
* 
* 
* 
* 
* 
* 
* 
* Nothofer, Bernd. 1975. The reconstruction of Proto-Malayo-Javanic. (Verhandelingen van het KITLV, 73.) The Hague: Nijhoff.
* 
* 
* 
* 
*
Museum UPTD Pemkab Belitung

**Museum** **Pemda Belitung** kini Letaknyo di dalam kota Tanjung Pandang.

Museum iko dahulunyo barnama Museum Geologi dan di bangun atas prakarsa **DR. Osberger**, seorang ahli geologi Berkebangsaan belgia, pado tahun 1963 wakatu iyu baliau masiah bertugas di unit penambangan Timah Belitung. Barang-barang besijarahnya barupo bantuak replica tambang, peralatannyo jo sabuah kabun mini langkok dengan sarano barmain anak.



## Sijarah

## Rujukan
Museum Perjuangan Rakyat Jambi

**Museum Perjuangn Rakyat Jambi** nan talatak dijalan sultan agung no.12 Jambi. Pandirian  museum prakarsa dewan harian daerah angkatan 45 (DHD '45) dan pamarintah daerah provinsi jambi. Palataan batu patamo pembangunan museum iko dilakukan dek Ketua Legium Veteran Republik Indinesia, Letjen Purnawiraman  Achmad Thahir pado tanggal 6 juni 1993, sadangkan peresmiannyo dilakukan dek Presiden Republik Indonesia H.M. Soeharto pado tanggal 10 Juli 1997.

Badasakan Peraturan Daerrah Provinsi Jambi No.15 tahun 200, Museum Perjuangan Rakyat Jambi dijadian Unit Pelaksana Teknik Daerah (UPTD) Dinas kebudayaan dan Pariwisata Provinsi Jambi.

## koleksi Museum
Museum iko punyo banyak koleksi yang tarutama mampaliean pajuangan masyarakai jambi pado maso perjuangan kemerdekaan, antaro lain:

Tiruan pasawat tabang catalina RI 005.

Relief perkembangan sejarah Daerah Jambi.

Patuang Pahlawan Nasional Sultan Thaha Saifuddin yang diapik sapasang harimau sumatra

Sanjato-sanjato Tradisional dan sanjato api moderen yang dgunoaan untuak malawan balando (1945 - 1950).

Dioroma sabanyak peristiwa penting pado maso pajuangan 

## Waktu Kunjuangan Museum
Senin s/d Kamis tiok pukul 08.00 -12.00 samo pukul 13.00 - 15.00 WIB

jum'at tiok okul 08.00-11.00

Sabtu, Minggu dan libur Nasional tutuik

Untuak tiket masuak lebih rancak basamo-samo lebih murah

## Rujuaan
Urang Minangkabau di Singapura

**Urang Minangkabau** adolah salah satu etnik nan ado di **Singapura**. Urang Minang dari Sumatera marantau ka Singapura alah balansuang sajak daulu, sairiang marantaunyo urang Minang ka Malaysia. Rami urang Minang nan marantau ka Singapura barasa dari Pariaman jo Agam, Sumatera Barat. Umumnyo alasan urang Minang marantau ka Singapura dek pai baniago, apolai dek Singapura talatak di Selat Malaka nan manjadi pasa dunia. Galombang rantau urang Minangkabau panah taranti katiko Konfrontasi Indonesia Malaysia 1962 inggo Singapura bapisah dari Malaysia. Urang Minangkabau di Singapura kini alah maadopsi budayo Malayu satampek, sainggo babicaro dalam bahaso Malayu.

Sensus panduduak di Singapura indak mangategorikan Minangkabau sabagai kalompok etnis surang, malainkan diklasifikasikan sabagai Malayu. Adonyo urang Minangkabau di Singapura alah manjadi bagian sijarah sarato kontribusi bagi pakambangan Singapura. Di antaro tokoh Minangkabau nan tanamo di Singapura adolah anggota legislatif Malayu partamo sangkek Kolonial Inggirih di Singapura yaitu Mohammad Eunos Abdullah, Presiden Singapura partamo Yusof Ishak jo panulih lagu *Majulah Singapura*, lagu kabangsaan Singapura, Zubir Said. 

## Rujuakan

## Pautan lua

*  *(Video)*
Sintaksis

**Sintaksis** barasa dari Yunani, yaitu “sun” jo “tatein”, nan artinyo “ manampekan”. Jadi kato sintaksis sacaro etimologis bararti manampekan basamo-samo kato-kato manjadi kalompok kato jo kalimaik. Dengan kato lain sintaksis adolah tata bahaso nan mambahas  hubungan antaro kato dalam tuturan (*utterances*). Samo halnyo jo morfologi, akan tatapi morfologi manyangkuik struktur gramatikal di dalam kato. Sadangkan unsur bahaso nan tamasuk di dalam sintaksis adolah frasa, klausa, jo kalimaik.  Tuturan dalam hal ko menyangkuik apo sajo nan dituturan urang dalam bantuak kalimaik.  

## Manuruik Ahli

### Gusman Abdul Manaf
Manuruik Ngusman Abdul Manaf, dalam bahaso Indonesia sintaksis bararti cabang ilmu bahaso bidang gramatikal (tata bahasa) nan mangkaji tata kalimaik.

### Ramlan (1987:21)
Menuruik Ramlan, sintaksis adolah bagian atau cabang ilimu bahaso nan mambahas seluk baluik wacana, kalimaik, klausa, jo frasa.

### Marjusman Maksan
Menuruik Marjusman Maksan, sintaksis adolah bagian atau bidang ilimu bahaso nan mampalajari tantang panyusunan kata, frasa, jo klausa, antaro satu jo nan lain.

### Verhaar (1981:70)
Menuruik Verhaar, sintaksis adolah manyalidiki kasado hubungan antaro kalompok kata jo antaro frasa dalam suatu sintaksis tu. Sintaksis mampalajari hubungan gramatika di luah bate kato, tapi  masih di dalam satuan nan disabuik kalimaik.

## Rujuakan
Rumpun bahaso Bali–Sasak–Sumbawa

**Rumpun bahaso Bali-Sasak-Sumbawa** adolah sakalompok bahaso nan diidentifikasi Adelaar (cit. Adelaar dan Himmelmann 2005). Kalompok iko tamasuak dalam kalompok "Utara dan Timur" dari rumpun bahaso Malayu-Sumbawa.

## Klasifikasi
### Adelaar (2005)
Manuruik Adelaar (2005), rumpun bahaso Malayu-Sumbawa tadiri ateh:

*Note*: BSS = "Bali-Sasak-Sumbawa"

* **Proto-[[rumpun bahaso Malayu-Sumbawa|Malayu-Sumbawa]]**:
* Sunda (1 atau 2 bahaso di bagian barat pulau Jawa, tamasuak bahaso Baduy)
* Madura (2 bahaso di bagian timur Jawa dan di Madura, tamasuak bahaso Kangean)
* Proto-Melayu-Chamik-BSS:
** Aceh-Chamik (duabalehan bahaso, tamasuak bahaso Aceh jo bahasa Cham di Vietnam)
** Malayik (limopuluahan bahaso nan taseba dari bagian barat pulau Kalimantan atau bagian tangah Sumatera, tamasuak kalompok Malayu, Ibanik jo Kendayan di bagian barat Kalimantan)
** Proto-Bali-Sasak-Sumbawa (3 bahaso):
*** Bali
*** Proto-Sasak-Sumbawa:
**** Sasak
**** Sumbawa.

## Rujuakan
Galembong

**Galembong** atau **Sarawa Galembang** marupoan sarawa jo potongan nan khas dipakai urang Minangkabau untuak alek-alek tatantu. Biasonyo dipakai pulo untuak balatiah silek. Pado dulunyo urang-urang manggunoan sarawa galembong untuak ka sawah jo ko ladang. Galembong umumnyo digunoan dalam latihan silek, namun acok disamoan juo jo sarawa nan dipakai dalam latihan randai. Latihan randai mamakai sarawa nan disabuik jo endong.

Galembong tabuek dari kain saten atau baludru. Rononyo itam, ukurannyo sangaik lapang jo gadang, pisaknyo ampia sampai ka batih, nan dibagian dipagalangan kaki manyampik. Galembong malambangan langkah nan awas untuak sagalo kamungkinan nan akan tajadi.  



## Rujuakan
Rumpun bahaso Malayu–Sumbawa

**Rumpun bahaso Malayu-Sumbawa** diusulkan sabagai subkalompok dari rumpun bahaso Austronesia nan manyatukan Malayik jo Chamik jo bahaso-bahaso di Jawa sarato barat Kapulauan Sunda Kaciak, salain Jawa (Adelaar 2005). Rumpun bahaso ko masih dipasalisiahan, tapi kok lah suai ka jadi kaluarga Malayu-Polinesia nan paliang gadang di lua Oseania. Rumpun bahaso Malayu--Sumbawa masih ditulak dek Blust (2010) jo Smith (2017).

## Klasifikasi
Manuruik Adelaar (2005), komposisi kaluarga ko tadiri ateh:

;Malayu-Sumbawa
*Sunda (1 atau 2 bahaso barat Jawa; tamasuak Baduy)
*Madura (2 bahaso di timur Jawa jo Pulau Madura, tamasuak Kangean)
*Malayu-Chamik–BSS
**Chamik (banyak bahaso, tamasuak Aceh di Aceh, Indonesia, jo Campo di Selatan Vietnam, Kamboja jo Pulau Hainan Cino)
**Malayik (banyak bahaso nan taseba dari barat Kalimantan atau tangah Sumatera, tamasuak Malay (Malaysia/Indonesia), Minangkabau di tangah Sumatera,  jo Iban di barat Kalimantan)
**Bali–Sasak–Sumbawa (3 bahaso)

Jawa sacaro khusus tapisah; hubuangan antaro Jawa jo Bali–Sasak sacaro umum tabateh pado register 'tinggi', sarato ilang pado register 'randah' sabagai panantu representatif bahaso. Sarupo jo Inggirih, dima banyak hubuangan kosakato jo Parancih, tapi dasa bahaso labiah condong dakek ubuangan jo bahaso-bahaso Jermanik sarupo Jerman sarato Balando. Moken juo dipisahan

Bahaso Sunda mampunyoi parubahan suaro nan samo khususnyo jo Lampuang, tapi Lampung indak sasuai jo rumpun Malayu-SUmbawa nan diajukan Adelaar.

## Rujuakan

### Bacoan lanjuik

*Gil, David (2012). "The Mekong-Mamberamo Linguistic Area".

## Pautan lua
*NUSA - Studi bahaso-bahaso Indonesia jo  bahaso-bahaso lain di Indonesia
Jambatan Lubuak Tano

**Jambatan Lubuak Tano** marupoan jambatan tapanjang di Kabupaten Padang Pariaman. Jambatan Iko adalah wisata baru di Padang Pariaman. Jambatan Lubuak Tano ko manjadi salah satu ikon destinasi wisata Padang Pariaman. Bupati Padang Pariaman H. Ali Muhkni manyatoan basonyo jambatan ko mahubuangan Kecamatan VII Koto Sungai Sariak ka Kecamatan Patamuan jo Padang Sago. Adonyo jambatan ko labiah mampamudah jalur ekonomi masyarakik satampek apo lagi untuak petani labiah mampamudah mambaok hasil panennyo. Jambatan ko dilengkapi jo sajumlah objek diantaranyo di bagian bawah jambatan ado taman nan bisa dijadian objek untuak bafoto-foto. Ado jambatan ko labiah mampamudah jarak sakitar 20 km. Dek sabalunnyo masyarakat VII Koto harus melewati Kota Pariaman kalau nio ka Padang Sago ataupun sabaliaknyo. Desain Jambatan ko dilengkapi jo lampu-lampu nan unik untuak malam hari. Jambatan ko dibangun nan panjangnyo 83 meter jo leba 8 meter.

## Rujuakan
Malamang di Pasaman

**Tradisi Malamang di pasaman  - **Di tangah guncangnyo budayo Indonesia nan tapangaruah dek budaya lua. Tradisi malamang ko tatap batahan di Pasaman Barat jo Pasaman. Biasonyo tradisi malamang ko diadoan saaso manjalang hari rayo Idul fitri .  Tradisi malamang ko adolah mambuek sabuah makanan yang dimasuan kadalam buluah-buluah ketek nan diagiah santan jo isian.

salain diadoan manjalang hari rayo Idul Fitri, Tradisi malamang ko diadoan juo pado saat baralek kawin. Biasonyo acara baralek kawin  tu balangsuang lamo, bahkan di bara-bara tampek yang ado di Pasaman acaranyo tu bakisa sekitar samingguan. Masyarakat daerah Pasaman yang labiah tapeknyo di sabuah Nagari Koto Kaciak, Kecamatan Bonjol, Kabupaten Pasaman. salalu maadoan Tradisi Galamai ko.  Tradisi malamang ko marupoan saaso  tradisi yang dikarajoan dek kaum Induak-Induak. Tradisi ko sabanae turun tamurun dari niniak moyang pado zaman dulu.  

Rujuakan  

http://suarakampus.com/?mod=berita&se=detil&id=1597

https://www.cendananews.com/2015/05/malamang-tradisi-wajib-di-pernikahan-masyarakat-pasaman.html
Buluah

**Buluah** marupokan tanaman baraka sarabuik dan barueh-rueh. Dalam bahaso Indonesia biasonyo di sabuik “*tanaman bambu*” 

Buluah dapek hiduik di tanah kariang jo basah. Banyak ditamukan di dakek tabiang karano aka buluah bisa mambuek tabiang tagok. Dalam catatan paliang tinggi buluah dapek tumbuah sampai 30 meter dengan diameter sampai 15-20 cm.

## Manfaaik
Buluah marupokan tanaman yang punyo banyak manfaaik, antaro lain sabagai konstruksi rumah nan banyak ditamukan di sekitar lereang pagunuangan. Sangaik jarang kini urang yang mamakai buluah sabagai bahan dasar rumah dikaranokan saranggo banyak betah basarang sahinggo mambuek buluah sangaik rapuah. 

Dikaranokan buluah murah didapek, babarapo pengrajin banyak yang manggunokan buluah sabagai bahan dasar kerajinan sarupo anyaman, oleh-oleh dan lain-lain.
Puncak Mandeh

&nbsp; &nbsp; &nbsp; &nbsp; &nbsp; **Puncak Mandeh** marupokan&nbsp; papaduan pabukikan yang alami jo keindahan Taluak yang di iyeh jo kumpuan pulau-pulau ketek yang barado di bagian tangah taluak carocok tarusan. Indak heran apobilo kawasan mandeh dikenal di Indonesia maupun di lua nagari

puncak mandeh adalah tampek wisata yang manyarupoi Rajo Ampek di Kabupaten Pasisia Salatan. Latak e di Kacamatan Koto Sabaleh Tarusan, Kabupaten Pasisia Salatan, Provinsi Sumatra Barat dan babatehan langsuang jo Kota Padang. Puncak Mandeh kalau sanak dari Padang jauahnyo kurang labiah 56 KM, laweh kawasan mandeh tasabuik adalah 18.000 H, dan di kwasan mandeh tadapek 7 kampuang dari 3 nagari.

Dari Puncak Mandeh tasabuik awak bisa maliek keindahan pulau-pulau ketek yaitu: Pulau Cubadak, Pulau Setan, Sironjang Gadang, jo Pulau Traju. Tu lawiknyo nan biru barasiah, pasianyo nan putiah.

## Rujuakan
Habiburrahman El Shirazy

**Habiburrahman El Shirazy** () atau nan labiah dikenal jo sabutan Kang Abik adolah seorang dai, novelis, sarato panyair nan karya-karyanyo terkenal indak hanyo di Indonesia, tapi di negara lain sarupo Malaysia, Singapura, jo Brunei. Namo Kang Abik mulai malambuang katiko karya novelnyo nan bajudul "Ayat-Ayat Cinta" mancogok di tipi. Sajak itulah banyak karya-karyanyo nan juo dipilemkan sarato dimintak banyak urang. Kang Abik lahia di Semarang. Jawa Tengah2, 30September 1976.

Habiburrahman El Shirazy juo marupokan sarjana Universitas Al-Azhar, Kairo, Mesir. mamulai pendidikan manangahnyo di MTS Futuhiyyah 1 Mranggen. Sambia baraja kitab kuniang di Pondok Pesantren Al Anwar, Mranggen, Demak di bawah asuhan K.H. Abdul Bashir Hamzah. Pado tahun 1992 nyo marantau ka kota budaya Surakarta untuak baraja di Madrasah Aliyah Program Khusus (MAPK), tamaik pado tahun 1995. Siap itu malanjuikkan pangambaroan intelektualnyo ka Fakultas Ushuluddin, Jurusan Hadits Universitas Al-Azhar, Kairo dan salasai pado tahun 1999. Pado tahun 2011 lulus Postgraduate Diploma (Pg.D) S2 di The Institute for Islamic Studies Kairo nan didirikan oleh Imam Al-Baiquri. 

Satibonyo di tanah air pado pertengahan Oktober 2002, nyo dimintak ikuik mentashi Kamus Populer Bahasa Arab-Indonesia yang disusun oleh KMNU Mesir nan ditabikkan oleh Diva Pustaka Jakarta (Juni 2013). Nyo Juo dimintak manjadi panyumbang panyusunan Ensiklopedi Intelektualisme Pesantren. Antaro tahun 2003-2004, nyo mangamalkan ilmunyo di MAN 1Jogjakarta. Salanjuiknyo sajak tahun 2004 sampai 2006, nyo manjadi Dosen Pangajaran jo Islam Abu Bakar Ash Shiddiq UMS Surakata. Kini ko nyo mangorbankan dirinyo di dunia dakwah sarato pendidikan malalui karya-karyanyo, Pesantren Karya, samo wirausaha Basmalah Indonesia basamo adiak jo kawannyo. 

Rujuakan
Basrizal Koto

**Basrizal Koto** (lahia di Limau Puruik, Pariaman, Kabupaten Padang Pariaman, Sumatera Barat, pado tanggal 11 Oktober 1959) adolah surang pengusaho Indonesia nan sukses. Di antaranyo mamiliki parusahaan dibabagai sektor, yaitu percetakan, pertambangan, peternakan, perhotelan, media, dan properti.
## Latar balakang
Basrizal Koto atau nan acok disabuik Basko lahia di Kampuang Ladang, Pariaman, dari apaknyo H. Ali Akbar jo mandehnyo Hj. Djaninar. Apaknyo adolah buruh panyambik rumpuik jo mandehnyo petani.  Lahia di keluarga bansaik mambuek baliau susah untuk makan sahari-hari, jiko nio makan mandehnyo akan maminjam bareh ka tetanggo. Kaadaan kaluarga nan baitu mandorongnyo pai marantau ka Pakanbaru, Riau, di umua 14 taun.

## Rujuakan
Lacak Jambi

**Lacak marupoan** salah satu *ikon* Jambi nan dikana sasudah batik, songket, jo tenunan. Lacak barupo ikek kapalo nan dipakai dek bujang melayu Jambi. Dahulunyo lacak digunoan sebagai pelengkap baju adaik Jambi, yaitu sebagai mahkota untuak marapulai. Dek karano lacak merupoan kewibawaan jo kebijaksanaan untuak nan mamakainyo manuruik kepacayoan nan bakambang di Jambi. Tapi kini ko lacak digunoan sebagai salah satu pelengkap baju sehari-hari, dengan bangga anak-anak mudo Jambi mamakai lacak sebagai hiasan kalapo urang tu dalam menjalankan kegiatan sahari-hari. Selain tu lacak juo digunoan pado babagai acara bantuak baralek untuak marapulai maupun keluarga jo tamu undangan, acara aqiqahan, acara sunnatan, ulang tahun Jambi, juo pado hari-hari gadang nasional.

## Proses Pembuatan
Lacak dibuek dari kain nan bagian dalamnyo diagiah karateh taba supayo kareh jo mampu tagak. Proses mambuek lacak yaitu kain beludru nan bawarno merah ditenun mamakai benang sasudah tu dibantuak menjadi persegi jo puncak lacak paliang tinggi dilatakan di muko agak manganyampiang ka kanan jo menggunoan kain sebagai motif dari lacak tersebut. Kain nan digunoan untuak mambuek lacak ado beragam, mulai dari kain batik sampai kain songket, tagantung dari motif nan dinio. Salanjuiknyo dipasang bungo runic di sabalah kiri.


## Rujuakan
Jeruk siam Gunuang Omeh

**Jeruk Siam Gunuang Omeh** atau di singkek "JESIGO" adolah namo dari limau atau jeruk nan barasal dari kecamatan Gunuang Omeh Kabupaten Limo Puluah Kota.  Laweh lahan untuk mananam limau "JESIGO" tiok tahun taruih maningkek, tahun 2011 hanyo 500 hektare, tahun 2012 batambah manjadi 700 hektare, 2013 manjadi 750 hektare, 2014 manjadi 785 hektare, tahun 2015 manjadi 891 hektare, hinggo tahun 2018 laweh lahan limau jesigo alah mancapai 1133,80 hektare.  

Limau "JESIGO" marupokan bibit unggul, bobot limau jesigo mancapai 300 - 400g per buahnyo, babeda dari siam lain, bantuak siam madu nan hanyo mancapai 90 - 250 g per buahnyo. Daya simpan dari limau "JESIGO" labiah lamo yaitu salamo 18 - 22 hari, biasonyo hanyo 10 -15 hari sajo. limau "JESIGO" mulonyo ditanam dek salah surang warga di kecamatan Gunuang Omeh, tapeknyo di kenagarian Kotitinggi, tapi kini limau "JESIGO" alah dikambangkan dan di tanam di lua kecamatan Gunuang Omeh. 

Gunuang Omeh, Lima Puluh Kota

## Rujuakan
Monumen TNI AL Pariaman

**Monumen TNI AL Pariaman** ko babantuak sabuah kapa parang gadang, nan tingginyo 3 meter. Di apik oleh mariam kapa Experi KRI Taluak Komini 508. Ditambah ciek buah Tank Amfibi yang macamnyo PT-76 buek an Uni Soviet tahun 1947 punyo TNI AL. Di monumen tu ado 3 patuang pajuang. Pado bagian balakang monumen kapa tu, ado tulisan nan manarangan tantang Pajuangan TNI Angkatan Lauik di Pariaman pado Agresi Militer Balando ka duo, nan mambuek Monumen TNI AL ko taliek tambah manarik. Bagian bawah monumen ko di hiasi reflief yang manggambaran tantang pajuangan katiko kemerdekaan. Di bagian tangahnyo tadapek lambang TNI AL Jalesveva Jayamahe.

## Peresmian
Monumen ko di rasmian pado hari raba’a 8 Maret 2017 di Pantai Gandoriah Pariaman. Oleh  Kapalo Staf Angkatan Lauik (Kasal) Laksamana TNI Ade Supandi di dampingi Katua Umum Jalasenastri Ny. Endah Ade Supandi. 

Pariaman Tengah, Pariaman

## Rujuakan
Tukang cukua

## <small>'''Tukang Cukua''' rambuik balakangan ko samakin rami bamuculan. Sajauah ko memang alun adoh catatan pastinyo bilo partamo kali sajarah tukang cukua rambuik muncua di indonesia ko. Baitu pulo di dunia, sajarah cukua rambuik ko di pakiroan alah ado sajak zaman purba, jauah sabalun Robert Hincliffe, urang Inggris nan manyobokan guntiang pado tahun 1761.</small>

**<big>Rujuakan</big>**
Kain basurek

**Kain basurek** marupoan batik yang barasa dari Kota Bengkulu. Batik ko disabuik Basurek karano sabagian motif dari batik ko dibuek jo huruf Kagangan atau huruf asli Bengkulu jo Kaligrafi Arab, ado babarapo juo nan motifnyo mangambiak potongan ayat suci al-quran. Namun, batik ini tidak boleh digunakan sembarangan. Hanya boleh dipergunakan sebagai pajangan atau keperluan adat. Sedangkan untuk tulisan-tulisan lain dalam kain ko indak mamiliki makna atau arti tertentu, tulisan-tulisan ko hanya motif samato.
Amura

**Amura** lahia di Padang, Sumatera Barat saek tanggal 22 Juli 1997. Ayahnyo banamo Syekh Khatib Muhammad Ali alim ulama nan asanyo dari Muaso Labuah Solok. Ibunyo banamo Rafiah, dari Pantai Cermin. Amura sabagai Maso keteknyo amura panuah jo ka hidupan di surau, sahingo indak heran Amura pandai bahaso Arab.

Adapun pandidikan nan ditampuah dek Amara adolah sabagai barikuik: dimulai  dmari Thawalib: Tarbiah: Methodist English School di Binjai, Sumatra Utara ; Akademi Wartawan Jakarta (1951); English Commersial School (1955); Studi Sinematografi di Nation Film Board Canada (1958-1959); jo Fakultas Publiistik Universitas Ibnu Chaldum, Jakarta (1966).

Pado maso panjajahan Japanng, Amura sampaik manjadi guru bahaso dan pandidian Japang jo manjadi wartawan  “Padang Nippo”. Namun sasudah proklamasi kamadekaan Republik Indonesia, inyo manjadi anggota Balai Penerangan Pemuda Indonesia, jo anggota Komite Nasional cabang Padang. Inyo jugo masuak dinaih militer jo patugeh bagian panarangan Devisi IX Benteng Bukittinggi. Katiko tajadi agresi I jo agresi II , inyo manjabaik kapalo Jawatan Penerangan Tanah Datar di Batusangkar. Sasudah pandaulatanyo inyo diagiah panana taruih bapikia sabagai militer atau nio bakarajo di jawatan panarangan. Namun Amura mamiliah jabatan sipil di Jawatan Penerangan.

Sasudah tingga di Batusangka inyo pindah ka Jakarta, jo bakarajo di KementrianPenerangan pado tahun 1950.  Sambia bakarajo inyo kuliah. Mulonyo inyo kuliah dii Akademi Wartawan, kemudian di jurusan Publistik Universitas Ibnu Chaldum. Sasudah sampilan tahun Amura bakarajo  sabagai pagawai Kementrian Penerangan , inyo mandapek tugaih baraja ka lua nagari. Inyo malakukan studi bandian ka Kanada. Salamo satahun dan pulang dari sinann inyo ditempatkan pado Peruhassaan Film Negara (PFN). Dalam kapasitaihnyo sabagai urang film ikolah inyo kamudian tamasuak salah saurang panagak organisasi Karyawan Film dan Televisi (KFT), jo parnah duduak sabagai anggota Badan Sensor Film.

## Rujuakan
Potang balimau

**Potang Balimau,** banyak caro nan dilakuan dalam rangko manyambuik bulan suci Ramadhan, tamasuak nan dilakuan masyarakat Minangkabau yaitu *balimau.*  Tapi masyarakat  Limo Puluah Kota di Pangkalan manyabuiknyo jo Potang Balimau. Kegiatan ko alah marupoan tradisi turun –tamurun dalam “manyucikan diri” nan dilakuan oleh anak nagari disapanjang ilian sinama Batang Maek Kecamatan Pangkalan Koto Baru di Kabupaten Limo Puluah Kota. Tradisi manyambuik bulan suci Ramadhan iko diadoan sasudah Shalat Zuhur. Salain untuak mambarosihan diri, sakalian sabagai tampek basilaturahmi antaro anak nagari di kampuang halaman atau dari parantauan. Sasudah salasai, pado sanjo harinyo pangunjuang pulang ka rumahnyo surang-surang untuak mandi balimau jo ramuan kusus nan disadioan dek kaum padusi di Pangkalan.

           Kegiatan ko baanggap sabagai tampek basilaturahmi tapi salain tu iyo juo marupoaan sabuah kegiatan untuak manganang sejarah saudagar dari Pangkalan Koto Baru. Potang Balimau diadokan satiok tahunnyo di dakek masojik Raya Pangkalan Koto Baru. Potang balimau tadiri dari duo kato nan diambiak dari bahaso Minangkabau jo dialek Pangkalan, yaitu potang nan mampunyai arti sanjo hari, dan balimau nan mamilki arti mambarosihan diri manggunokan parasan ayia limau dicampua jo bungo rampai nan baaroma khas nan dilakuan sanjo hari.



## Rujuakan
Kalenteang Sentiong

**Kalenteang Sentiong** lokasinyo ado di kantor Kong Koan atau Dewan Opsir Tionghoa.  

Bangunan iko tampeknyo di Jalan Lao Tze. Pado jalan Lao Tze awak beko akan batamu samo bangunan yang sadarano.Rumah tasabuik sangaiklah babeda dari abaik ka-18, alasannyo karano biasonyo rumah tasabuik gagah katiko di caliak. Pado jalan di kabun yang diapik oleh pohon-pohon palem yang akan mambaok awak ka tampek katiko zaman kini digunoan sabagai ruangan muko atau ruangan masuak. Katiko jaman saisuak ruangan muko iko iolah ruangan balakang, kalau kini disabuikaan ruangan balakang dulu iolah ruangan muka atau ruangan masuak. 

Barubahnyo panyabuikaan namo tasabuik alasannyo karano ruangan masuak jaman kini ko bantuaknyo labiah gagah katiko dicaliak. Jiko kok dibandiangkan samo ruangan masuak jaman saisuak. Rumah yang dikaji di ateh tadi namonyo rumah Goenoeng Sarie. Punyo rumah Goenoeng Sarie iolah urang Belanda yang banamo Coyett. Coyett mambangun rumah tasabuik pado tahun 1736 dan salasai katiko itu juo. Katiko masuak kalenteang awak dapek mancaliak rumah Goenoeng Sarie indaklah rumah urang Tionghoa tatapi rumah urang Belanda abaik ka-18. Hal iko dikaranokan dapek dicaliak dari rumah Goenoeng Sarie jandelanyo gadang, selain itu adonyo kaco-kaco pasegi dan jo langik-langik rumah. 

Makasuik Coyett managakan rumah Goenoeng Sarie dengan bantuak bangunan yang sadarano dan bantuak rumah yang ketek alasannyo untuak tampek balibur dengan tanang dari kota Batavia. Kota Batavia marupakan tampek dima Coyett bakarajo. Coyett sangaiklah nio punyo rumah di tangah-tangah alam. Alasannyo karano nio marasoaan raso tanang. Hal iko sangaiklah babeda jo bantuak rumah urang jaman saisuak. Katiko dulu urang kayo bapacu-pacu managakan rumah yang gadang di tangah kabun. Dicaliak dari gambar jaman saisuak, kaliliang rumah Coyett tadapek tanah lapang jo rumpuik yang gadang dan tadapek pohon-pohon nan tinggi. 

Bantuak ruangan yang gadang dan ruangan balakang yang dihambek jo pintu gadang dan duo jandela yang gadang. Ruangan yang gadang iko marupakan tampek tamu-tamu bajoget. Kalau jaman kini urang Tionghoa manyembah ka dewa-dewa. Rumah iko akhirnyo jatuah ka tangan masyarakaik Tionghoa dan dijadiaan kalenteang dan pakarangan yang dijadiaan sabagai tanah kuburan.

## Rujuakan
Lapek koci

**Lapek Koci** atau lapek sikoci adolah salah satu makanan yang barasa dari Pariaman, Sumatera Barat. Lapek koci ko marupoan kue tradisional Minangkabau nan mamiliki raso lambuik di lidah masyarakaik satampek. Biasonyo, lapek koci ko ado pas acara-acara gadang. Makanan ko kini jarang kito tamui karano pangaruh majunyo zaman. 

## Bantuak jo Isi
Lapek koci tabuek dari tapuang katan yang di campuan jo saka, di dalamnyo beko di isian kacang padi nan alah di aluihan. Satalah ado bahan-bahan tu, beko di latak an di ateh daun pisang nan alah di jamua talabiah dulu supayo lunak, daun di bantuak bulek tu di masuak an adonan sagadang kalereang, adonan di tungkuih sarupo piramid. Siap di tungkuih, lapek koci di masuak an ka dalam pariuak yang di bawahnya di agiah aia (di kukuih). Mambuek lapek koci ndak samudah yang di bayangan karano mambueknyo mambutuahan waktu nan lamo. Gabuangan bahan-bahan tu mambuek rasonyo lamak dan pas untuak di makan pas duduak-duduak jo dunsanak atau urang lapau. Lapek koci bisa di pasan samo panggaleh yang manjuanyo, untuak harago di ituang per ciek isi. Babarapo panjuanyo akan ma agiah potongan harago kalau awak masan banyak.

## Tradisi
           Banyak kalangan mudo yang ndak tau atau ndak suko lapek koci ko. Lapek koci kadang di kecek an makanan urang nan lah gaek, tapi babarapo anak mudo ado lo nan suko lapek ko. Lapek koci ko acok ado pas acara mandoa, maantaan tando, rapek adaik, rayo gadang,baralek, atau acara-acara gadang lainnyo. Ndak jarang lapek koci ko di pasan dek urang  rantau nan pulang ka kampuang untuak di jadian oleh-oleh.

## Rujuakan
Banto Royo

**Banto Royo** ko adolah tampek wisata, untuak urang gaek, anak mudo, anak-anak atau kaluarga nan ingin pai bamain ka situ. Banto royo ko bantuak wahana  jalan di ateh aia nan dibuek dari papan kayu. Sabalum di buek banto royo ko, disiko tu dulunyo lahan mati di kaki bukik lakuang  Jorong Kaluang Tapi, Nagari Koto Tangah, Kecamatan Tilatang Kamang, Kabupaten Agam.

## Sarana dan Prasarana
Di dalamnyo ado wahana bamain bantuak  *earthquake walk, tresttle walk, tarzan swing* *flyingfox,* kano, saluncua aia, bamain di lapangan lumpua, kapa aia jo kolam ranang untuak anak-anak, nan lawehnyo sampai 180meter di bukak jam 09.00 WIB nan ditutuik 17.00 WIB. Sanak bisa sholat nan disadioan disitu. Biaya masuaknyo murahnyo sanak untuak urang gadang Rp 10.000 hari biaso dan untuak hari libur Rp.20.000. untuak sanak nan nio pai kasitu sarancaknyo pai di hari biaso karano urang indak rami, karano dek baru dibukak. Kalau sanak beko pai di hari libur urang rami. Salain tampek wisata , disisko ado jo urang nan poto prewedding jo shooting video clip. Indak urang awak se na kasitu, tapi banyak lo urang nan dari jauh bantuak nagari kangguru , Australia, Kanada, Singapore, Malaysia jo Belanda. Tampeknyo nan barasaih jo sanang mambuek urang nan lain nio pai ka situ baliak.

Pitih nan dapek, 30 persen disumbangan ka musajik di sinan. Salapeh di rasmian dek jo penandatanganan prasasti jo palapehan balon dek bapak  Andi Sahrandi jo masyarakaik nan ado di sinan. Sabalunnyo lahan ko alah disapakati dek  Wali Nagari Koto Tangah, Kepala Jorong Kaluang Tapi, Niniak Mamak nan punyo jo, babarapo kamanakan jo tokoh masyarakaik.

Untuak sanak nan suko bafoto, awak saranan disiko tampeknyo, karano tampeknyo nan masih rancak jo sajuak. Untuak kepantingan kaamanan ado warga di sakitar nan manjago. Urang banto royo masih nio untuak mangambangan tampek wisata ko supayo banyak nan datang jo disanangi. Jo untuak anak mudo bisa dapek karajo, indak jadi urang pangganguran. 

## Rujuakan

#
Urang Tuo Jo Pendidikan dalam Keluarga

# keluargo sabagai Institusi           

Keluargo adolah adonyo hubuangan ikatan darah jo hubuangan sosial. Dikeluargo yang ado hubungan darah marupokan ciek kasatuan yang diikek dek hubuangan darah antaro ciek jo nan lainnyo.